Diari Oficial de la Generalitat Valenciana


Sumari del DOGV 6431, del 04-01-2011 (2010/14508)

DECRET 218/2010, de 30 de desembre, del Consell, pel qual aprova la creació del Col·legi Oficial d'Enginyers Tècnics Industrials de Castelló, per segregació del Col·legi Oficial d'Enginyers Tècnics Industrials de València.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2010/12/30/218/dof/vci/html**

### Dades del document

Número de DOGV
:   6431

Data del DOGV
:   04-01-2011

Secció del DOGV
:   I. DISPOSICIONS GENERALS

Número del document
:   2010/14968


Data del document
:   30-12-2010

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * Castelló de la Plana
    * col·legi professional
    * enginyer
    * legislació

DECRET 218/2010, de 30 de desembre, del Consell, pel qual aprova la creació del Col·legi Oficial d'Enginyers Tècnics Industrials de Castelló, per segregació del Col·legi Oficial d'Enginyers Tècnics Industrials de València. [2010/14874]  
PREÀMBUL  
La Constitució espanyola, en l'article 149.1.18, reserva a l'estat la competència sobre les bases del règim jurídic de les administracions públiques, i en l'article 36 preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'estat, es troba recollida en la Llei 2/1974, de 13 de febrer, de Col·legis Professionals, modificada per la Llei 74/1978, de 26 de desembre; el Reial Decret Llei 5/1996, de 7 de juny; la Llei 7/1997, de 14 d'abril, sobre Sòl i Col·legis Professionals, el Reial Decret Llei 6/1999, de 19 d'abril, de mesures urgents de liberalització i increment de la competència, pel Reial Decret Llei 6/2000, de 23 de juny, de mesures urgents d'intensificació de la competència en mercats de béns i serveis, i per la Llei 25/2009, de 22 de desembre, de Modificació de Diverses Lleis per a la seua Adaptació a la Llei sobre el Lliure Accés a les Activitats de Serveis i el seu Exercici.  
Per la seua banda, l'Estatut d'Autonomia de la Comunitat Valenciana, en l'article 49.1 22, confereix a la Generalitat competència exclusiva en matèria de col·legis professionals i exercici de professions titulades, sense perjudici del que disposen els articles 36 i 139 de la Constitució.  
En exercici d'aquestes competències es va promulgar la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, l'article 8.3 de la qual disposa que la modificació de l'àmbit territorial d'un col·legi, per segregació, a més de requerir el corresponent acord del col·legi afectat, de conformitat amb allò que s'ha establit en els seus respectius estatuts, haurà de ser aprovada per Decret del Consell, amb un informe previ del Consell Valencià de col·legis de la professió respectiva.  
El Col·legi Oficial d'Enginyers Tècnics Industrials de València es troba inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana, amb el número 15 de la Secció Primera, mitjançant assentament practicat pels òrgans competents de la Generalitat el 30 de juny de 1987.  
L'esmentada corporació va presentar, el 26 de gener de 2010, un escrit instant la creació del Col·legi Oficial d'Enginyers Tècnics Industrials de Castelló, acompanyant, a aquests efectes, certificat de l'acta de la Junta General Extraordinària, de 4 de desembre de 2008, en què es va aprovar que la delegació de Castelló, del Col·legi Oficial d'Enginyers Tècnics Industrials de València, passara a convertir-se en el Col·legi Oficial d'Enginyers Tècnics Industrials de Castelló.   
Sol·licitat informe, la Conselleria d'Indústria, Comerç i Innovació ha emés un informe favorable a l'esmentada creació, sempre que el nou col·legi professional, que es constitueix, per segregació de la Delegació de Castelló de l'actual Col·legi Oficial d'Enginyers Tècnics Industrials de València, es comprometa a mantindre, en tot moment, la capacitat de mitjans humans, materials i tècnics, exigibles d'acord amb la nova regulació derivada de la Llei 25/2009, de 22 de desembre; compromís que va adquirir el Col·legi Oficial d'Enginyers Tècnics Industrials de València per mitjà d'un escrit de 20 d'octubre de 2010. Per la seua banda, el Consell de Col·legis Oficials d'Enginyers Tècnics Industrials de la Comunitat Valenciana, ha emés un informe favorable respecte d'això, segons consta en el certificat expedit el 9 de juny de 2010 pel secretari del mateix, amb el vist-i-plau del seu president.  
En virtut d'això, de conformitat amb el que disposa l'article 8.3 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, i amb els articles 13.2 i 14 del Decret 4/2002, de 8 de gener, del Consell, que va aprovar el Reglament de desplegament de l'esmentada llei, a proposta de la consellera de Justícia i Administracions Públiques i amb la deliberació prèvia del Consell, en la reunió del dia 30 de desembre de 2010.  
DECRETE  
Article 1. Creació per segregació  
Es crea, per segregació del Col·legi Oficial d'Enginyers Tècnics Industrials de València, el Col·legi Oficial d'Enginyers Tècnics Industrials de Castelló, amb àmbit territorial a la província de Castelló.  
Article 2. Personalitat jurídica i capacitat d'obrar  
El Col·legi Oficial d'Enginyers Tècnics Industrials de Castelló adquirirà personalitat jurídica des de l'entrada en vigor del present decret, i capacitat d'obrar des de la constitució dels seus òrgans de govern.  
DISPOSICIÓ TRANSITÒRIA  
Única. Procés constituent  
1. El Col·legi Oficial d'Enginyers Tècnics Industrials de Castelló designarà una Comissió Gestora que, en el termini de sis mesos, comptadors des de l'entrada en vigor del present decret, aprovarà uns estatuts provisionals del Col·legi Oficial d'Enginyers Tècnics Industrials de Castelló, en què es regule la convocatòria i el funcionament de l'assemblea col·legial constituent del dit col·legi, de la qual formaran part tots els professionals de l'àmbit territorial de la província de Castelló, inscrits en el dit col·legi, com també aquells que s'inscriguen en aquest termini. La convocatòria es publicarà en el Diari Oficial de la Comunitat Valenciana.  
2. L'assemblea constituent, en el termini de sis mesos, comptadors des de l'aprovació dels estatuts provisionals, elaborarà i aprovarà els estatuts definitius del Col·legi Oficial d'Enginyers Tècnics Industrials de Castelló i elegirà els membres dels òrgans col·legials de govern.  
3. L'acta de l'assemblea constituent es remetrà a la Conselleria de Justícia i Administracions Públiques, o òrgan competent en matèria de col·legis professionals, i inclourà la composició dels seus òrgans de govern i els estatuts del col·legi, perquè verifique la seua legalitat i, conseqüentment, la seua inscripció registral i publicació en el Diari Oficial de la Comunitat Valenciana.  
DISPOSICIÓ FINAL  
Única. Entrada en vigor  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
Valencia, 30 de desembre de 2010  
El president de la Generalitat,  
FRANCISCO CAMPS ORTIZ  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA


Còpia Permalink ELI